
U ZAGREBU 


SUNCU 


Veliki ljetni gorski dan. 

Širom se danas rastvorila vrata i prozori 
planinske kuće moje, i ona je duboko dahnula. 
Vjetar je prohujao njom kao suhom bazgovom 
sviralom, a sunce je uletjelo u nju kao u svoje 
gnijezdo. 

Upalila se od vrha do dna. Plamti. Pjeva 
kroz sunce od zanosa poput onih starih fanatika, 
koji su se sami potpaljivali i pjevajući plame- 
nove blagoslivljali. Sva je preobražena, višega 
nekog duha puna. Kao da i ne stoji na zemlji, 
već lebdi u plavom. Baš kao da su je nečije 
čudotvorne ruke sa zemlje digle, da je nekud 
ponesu, ili su je upravo donijele ovamo, da je 
ostave u tim brdima, da se u njoj odmaraju 
ludi vrtoglavi vjetrovi, zalutale ranjene ptice, 
a možda i koji umorni, od života obnemogli 
čovjek-putnik. 

Puna je, puna i prepuna sunca. Čini mi se, 
da ga nikad nije bilo toliko kao danas, i da ga 
nitko nije vidio više, niti će ga vidjeti, nego ja 
toga dana. 

Hosana sunce, hosana! 

Umorna sam se spustila na prag kuće kao 
ptica, koja je iza duga putovanja prvi put mirno 
dahnula. Stisla sam se pred vratima kao nevri- 
jedna, zaprašena, daleka hodočasnica neka, koja 

ne može i ne će da prekorači čist prag sunča- 
noga doma. Tako sam se mala i nevrijedna či- 
nila sebi toga dana. 

Tada je ono veliko sunce došlo k meni kao 
mati. Bez riječi. Sjelo je uza me na prag, po- 
gladilo mi ruke, streslo s mene prašinu gradsku, 
skinulo mi s udova umor, i svu me zavilo u ve- 
liku svoju toplu maramu. Onda smo si pogledali 
ravno u oči, velike naše oči (od udivljenja su 
nam postale velike) i ja sam uskrsla. Pružila 
sam slobodne ruke svoje, dosad poslom sako- 
vane i ukočene, kao barjake u visine, i osjetila, 
da sam spasena: da mi je duša živa i da će opet 
da procvjeta pod ovim suncem. I ja sam mu tu 
živu dušu svoju razastrla po putu kao haljinu 
da njom prođe, da je očisti i posveti, i prignula 
glavu svoju, da je blagoslovi. 

Hosana, sunce, hosana! 

Oko mene iskrsli bezbroji novih života. Ja 
nijesam razumjela ništa oko sebe. Nijesam 
znala, je li ono žuto i rumeno prkos-cvijeće dra- 
goljuba, što se žari na suncu, procvalo u meni 
ili u bašči uz kuću, je li bakreno suđe, što sijeva 
na zidu pod strehom, sakovano od plamenova 
sunčanih, ili je komadić zažarena bakra primio 
taj oblik. Ništa nijesam znala. 

Osjećala sam samo, da je sunce u meni i 
oko mene, da ga je u duši mojoj toliko, koliko 
u cijeloj ovoj kući, cijeloj ovoj dolini, da, još 
i vise . . ., da ono pripada samo meni, da je 
moje i ničije. Da se zbog mene danas rodilo i 
zbog mene će umrijeti. Moje sunce. I bo- 
gata sam se osjetila u tom času. 

Od danas su moja kuća i duša moja otvo- 
rene suncu i svakom dobru. Svi putovi života i 


svijeta vode danas kroz mene i kroz nju, svi 
šumovi zelenih voda gorskih prolaze kroz nas, 
svi jauci faunskih crnih šuma i svi smijesi po- 
ganskih širokih i razbujalih livada struje nama 
i raznose mirise, što se cijede u duše ljudske i 
liječe ih. 

Sva je punoća života u sunčanoj kući ovoj, 
sve bogatstvo svijeta u njoj i u duši mojoj. 

Hosana, sunce, hosana! . . . 

PREOBRAŽENJE GOSPE 
OD MIRISA 


Zavirila sam danas u prastari misterij pri- 
rode. Jedan od najljepših i najsvetijih; doži- 
vjela sam preobraženje čiste Gospe šumske, 
isposnice i asketkinje, bosonoge, u tamnozelenu 
kostrijet odjevene, preobraženje jedne bezimene 
tihe šumske omorike. 

Visoka je bila i divno uzrasla: ponosna u 
svojoj prostoti, a ponizna u svoj ljepoti svojoj. 
Grane je kao bezbrojne dobre ruke, što se digle 
na blagoslov, pružila prema nebesima kao oni 
sveci u starih majstora, kad se dižu u nebo. Sta- 
jala je sama i jedina na tom mjestu. 

I toga velikoga, ljetnog dana, kad je cijela 
priroda u snazi ljepote svoje, u snazi podnev- 
noga sunca i bliještanju svih boja, koje su se 
odrazivale i na nebu i na zemlji, slavila ljetno 
svoje slavlje, najljepšu svečanost života, tada 
je pobožna asketkinja, kojoj je noge umivala 
rosa, a trava ih sušila kosom svojom, prignuvši 
u ushitu duše o podnevnom vjetru vršak svoj 
pred svemoćstvom Boga, otvorila rane svoje ko 
asiski svetac i posvetila ih Gospodu. Rane te 
nijesu protekle grješnom krvi, što se puši i vapi 
u nebo, već svetim mirisnim uljem nekim, koje 


me omamilo i zanijelo mi misli moje u pra- 
davna vremena legenda i čudesa . . . 

Priđem bliže. Pobožno sam gledala, kako 
joj je živo tijelo prokapalo kapljama teškoga 
mirisa njezina. Polako, satima, da se jedva mo- 
glo i opaziti, izmilila bi ispod tvrde kore okru- 
gla prozirna kaplja, sad bijela i krupna kao 
dječja suza na obrazu, sad žuta i teška kao zrno 
jantara iz sjevernih mora . . . Puzala bi nerav- 
nom korom polako, polako, kao da vrijeme za 
nju i ne postoji, probijala sebi put ostavljajući 
iza sebe svjetlucav trag ... I mnogo je bilo tih 
bijelo-žućkastih voštanih putova, koji su išarali 
staru sivu koru, jer je bilo i mnogo rana, iz 
kojih su oni potekli ... I kapalo toplo drvo, ka- 
palo teškim suzama, koje su se mrznule u ovom 
hladnom nemilosnom zraku i sijevale na deblu 
kao čista čuda Božja sred okaljana svijeta . . . 

I tako se pomalo otvorile sve rane njene i 
zasjale u vedrini dana, da pričaju o preobra- 
ženju čiste Gospe šumske, Gospe mira, Gospe 
šumskih sanja . . . 

I omama se širila i miris i zdravlje. 

Ja sam se prstima dotakla rana njenih i 
na vršcima njihovim odnosila blagoslov i miris 
omorike, kako se iz crkve odnosi blagoslov svete 
vode u život . . . 

Duboko sam udisala mirise, dok je sunce 
sjalo i čudo se zbivalo. I mir je neki i spokoj 
ušao u me. Ovo staro sveto drvo pomazalo mi 
nevidljivim križićem dušu i posvetilo je. 

Predveče, kad je sunce zašlo i vlaga stala 
da pada, zatvorile se rane njene ijzvori svetog 
ulja, samo su oni krivudavi potočići stvrdnute 

smole i one nezarasle mokre još rane na tijelu 
omorike svjedočile o čudu, koje se zbilo, o po- 
svećenju i preobrazenju čiste Gospe šumske, 
Gospe od Mirisa, koja je stvorena na radost 
neba i zemlje. 

VODI PODNO GRADA MOGA... 


Oj vi moje vode gorske, što cvatete zele- 
nilom, koje mi zanosi srce, a rađate plavičastim 
grozdovima pjene, što se zreli kidaju s pećina 
i kamenja, gase mi žeđu i smiruju dušu! . . . 

Oj vi vode spokojne, što kao sveti bijeli 
pustinjaci tiho izlazite iz stijenja, a poslije kao 
buntovnici obilazite svijetom propovijedajući 
svoje strašno evanđelje osvete i sile . . . 

Oj vi ključevi kamenih tajna, vi čeda ve- 
likih šutnja! 

Zemlja vas je puna i zrak je pun šumova 
vaših. Kuće su vas naše pune, pune duše, koje 
su gdjekad smućene, nemirne i izmorene zbog 
vas. Vi i ne sluteći ulazite u živote naše, preta- 
čete se iz sunčano-bijelih korita svojih u uda 
naša, tečete onim nepoznatim unutarnjim puto- 
vima našim, koji su nama samim strani. Tečete 
i budite nas; polako vadite iz nas misli, koje se 
bez vas možda ni rodile ne bi, životu dozivate 
osjećaje, koji bi inače zamrli još u začetku 
svome. Budite sve, što je uspavano, sve, što je 
mlitavo i tromo u nama, što bi putem zastalo 
negdje. Po vama postajemo jaki. Postajemo 
buntovni. Osjećamo se s vama vječni. 

Šumovi vaši i noću bdiju nad nama. Sviju 
se pred pragove kuća naših kao vjerni čuvari i 

paze na nas. I tako ste vi naše kao što je i krv 
naša s kojom živimo, a da sebi o tome ni svije- 
sni nijesmo. 

Oj vi zelene vode! 

Gledajući vas želim uvijek da jednom uro- 
nim u vas baš tamo, gdje ste najljepše, naj- 
dublje i najzelenije, i da iščeznem na vašemu 
dnu, da se živa s vama na čas samo slijem i da 
časkom samo izgubim svoju čovječju svijest. 

Zaželim, da dušu svoju okupam u vama 
i da isperem i izliječim sve rane njene i da po- 
krštena novim krstom vjere, ljubavi i nade po- 
čnem opet vjerovati u sve ono, što sam već pre- 
stala da vjerujem i da opet počnem viđati one 
svijetle vidike, koji su se već stali trnuti i mu- 
titi . . . 

Gledajući vas tako zelene i bistre i lijepe 
pred sobom, želim, da se nikad ne rastanemo i 
da vas nikad ne izgubim s vida, da vječno tečete 
podno života moga, koji je sazidan na klisuri 
planinskoj, da ga neprestano umivate zelenilom 
svojim i neprestano podržajete živu i svježu 
radost moju. Želim, da vječno tako tečete i da 
u život moj vječno unosite šumove svoje kao 
jesenji vjetar lišće, da mi pjena vaša kao snijeg 
zametava vrata i da se vodene kapi vaše gni- 
jezde pod strehom mojom kao ptice i donose 
sreću i blagoslov kući mojoj . . . Da šumovi 
prolaze kroz nju i čiste je od svih bolesti svjet- 
skih, pa unose samo zdravlje, snagu i svježinu, 
da mi voda vaša kroz zidove pjeva kao siringa 
vječnosti . , . 


NOĆ SV. TRIJU KRALJEVA 


Plava je ljetna planinska noć, a zvijezde su 
tako hladne, da bi ih čovjek u njedra svoja me- 
tao, da se zgriju, i tako bijele i krupne, da bi 
ih rukama s neba skidao i vezao u maramicu, 
da ih sa sobom ponese u nizine, gdje su one 
drukčije i gdje ne sjaju tako . . . 

Gledam ih i padam u čudni neki zanos. 
Tko da pravo razumije značenje takve bistre, 
hladne noći za čovjeka! 

Kad je nebo tako silno puno zvijezda kao 
danas, kad se sve u studenoj vedrini smrse: i 
one blize i daleke, i velike i male, i one sa- 
motne i u skupovima, i one, što se kao sputani 
Prometeji blijede ukočile, a i one, što nepre- 
stano dršću kao svijetla dalekih lučkih gradića, 
onda za takve noći meni se uvijek čini, da se 
ima zbiti nešto, što ljudi još ne znaju. Ja tada 
proživljujem velik jedan doživljaj. 

Te hladne, ljetne planinske noći s tolikim 
bijelim svjetlucavim zvijezdama nad dalekim 
pašnjacima i spokojnim drvenim krovovima, 
ispod kojih mirno dišu i snivaju ljudi, a ne- 
mirno gdjekad zatrepte zvonca o vratu ovaca, 
sjećaju me one prastare legende o sv. Tri kralja 
više negoli ikoja zimska noć. Takve mora da 
su noći Istoka, takve su valjda bile one zago- 
netne noći, koje su pripravljale onu jednu, koja 

je bila i ostala noć nad noćima. Ovakve me ve- 
čeri sjećaju na ona tri čudesna kraljevska put- 
nika, tri neobična drugara, što su se jednoga 
neobičnog dana prije toliko stotina godina dala 
na put za jednom malom zvijezdom, koja im je 
imala pokazati čudo . . . Za takvih noći pratim 
te istočne putnike i put duša njihovih, koji je 
zaista vodio između zvijezda. 

Idu oni, idu, a pred njima nepoznat put 
gore, nepoznat put dolje i još nepoznati j i onaj 
u njima, koji se odmata, odmata, a onda opet 
mrsi i zamata . . . Put bijel, bezimen i dalek, 
dalek, koji ih vodi onako, kako zvijezda hoće. 
Nitko drugi, nego mala jedna bezimena lutalica 
svemirska — zvijezda. 

Istok je samo mogao da rodi takve putnike 
i da uzbudi takvu glad u dušama njihovim! 

A noć je i onda valjda bila ledena i puna 
bijelih velikih zvijezda baš kao danas, drveni 
se krovovi pastirskih koliba sjali, a pod njima 
su mirno disali ljudi i od vremena do vremena 
nemirno zvecnula zvona ovaca, uzbuđenih od 
mirisne dnevne paše . . . 

Zvijezda je stala. Put se svršio. A jesu li 
našli čudo? Jesu li razumjeli ono, što su vidjeli 
i doživjeli? Što im je kazalo ono sirotinjsko 
Čedo sa vijencem od plavih toplih para živo- 
tinjskih, drhtavo i sitno, rođeno od izabrane, 
slabušne preobražene jedne Matere, doonda ne- 
poznate ljepote Istoka? . . . 

Jesu li shvatili čudo betlehemsko, jesu li 
razumjeli značenje toga velikog svog puta, je 
li im zvijezda otkrila šire vidike, je li ona smi- 
rila nemir i glad duša njihovih, jesu li ti neo- 
bični kraljevi našli, što su tražili? Ili ih je ona 

možda teško razočarala? Tko da to zna! 0 tom 

predaja i knjige šute. 

Gledajući ove blistave zvijezde u brdima 
sjećam se redovno tih mističnih istočnih put- 
nika i sve čekam i gledam uzbuđeno i napeto, 
koja će zvijezda meni zasinuti, i m e n i poka- 
zati put u daleke strane, gdje ću ja i pod ko- 
jim krovom naći — svoje čudo?! 



VIZIJE 


.1 ! ' ’ daleko od gradova i mudrih ljudi, 

u dubokoj osami v, so kih bregova i šuma (ako 
se to uopće može nazvati osamom) počinie čo- 

nit SV ’i et “ -Man naroSt 

nacm. u čudesnim nekim vizijama. Sve, što vidi 

nfu sunrf - U r onom . jedinstvenom praosvjetlje- 

m riedano'i - P ^ n,U ™ msk °ff a ^aka kao da 
je gledano iz jedne velike čiste daliine kao 

neko v priviđenje... Sve to viđeno k^o da su 

o razaji, slike dalekih nekih predmeta s onu 

stranu života koje mora da je čovjek sa sobom 

z vječnosti domo i sa sobom će ih opet u vieč- 

rnđilt? 01 ^' 1 ’ ,er .. n ^ su s . e . one u ovom svijetu 
rodile niti ce s njime umrijeti. 

• v Tak ° °. I ? d ^ nast a j u i stvaraju se slike onih 
vječno bijelih širokih gorskih cesta, koje skromno 
*1° j kl v oz bezim . e na polja i šume, a mogu da 
zvedu do nakraj svijeta ravno u vječnost, na- 
staju iluzije onih vječitih bregova, koji se za 
čistih jutara i predvečerja čine kao nestvarne 

i a ^ 1JC ? eke ’ ,?J e i e Bog stavio između svoga 
neba i naše zemlje, po kojima se misao njegova 
vječna spusta među nas. J S 

čestih 0 °l da 1 ° n ? Zelen °-Piava kovačnica uz 
cestu, sa niskim svedenim vratima, iz kojih pro- 

načId CrVe u P a v me P vatre > crni s e slika zgrblje- 
na čađava kovača i čuje lupa nakovnja, — ko- 

vačnice, koja nosi na sebi godinu 1842. i koja 
je na tri gornja prozora tako pretrpana cvije- 
ćem, te se čini, da je cvijeće dio kuće, a prozori 
su neka nuzgredna sitnica, — e, onda to nije 
više kovačnica toga i toga sela kuće br. 39., već 
je to slika bogzna kakve i koje pravječne ko- 
vačnice i kakva vječna kovača, koji je bio i bit 
će dok bude svijeta i vijeka ... 

I tako čovjek u ovakvu tihom zaboravlje- 
nom kutiću svijeta počinje da shvaća vječnost, 
da je nesamo dušom osjeća, već je i doživljuje. 
Počinje očima da je gleda i ušima da je čuje. 
Nauči da smrtno pretvara u besmrtno i da u 
svemu onom prolaznom vidi tragove nepro- 
laznosti . . . 

HIMNA 


Podne. 

Sred visokih sam rascvatenih livada planin- 
skih, koje su bliže nebu negoli ljudima, s kojima 
svršava vlasništvo zemaljsko, a počinje bez- 
mjerno bezimeno carstvo Božje. 

Treperave trave i razbujalo cvijeće povu- 
klo me u svoje virove šarenila i zasulo me svo- 
jom pjenom. Mirisi se oko mene na suncu raz- 
lili, zapalili i gore plavo. Oni su oko mene i u 
meni. Smrsili mi se među osjećaje i misli; i 
kosa ih je moja puna i haljine . . . Dišem njima, 
a i gazim po njima. Oni me vitlaju i gone s vje- 
trom dalje. A sunce se nada mnom raskrililo 
kao golema žar-ptica, koja je svoj zlatni rep 
raširila po cijelom velikom nebu pa sjedi i 
gleda ... 

Zapanjena sam stala. Mora da sam toga 
dana zagazila u samo gnijezdo sunčevo i došla 
na izvor cvjetanja i ljepote. Tu sam u tim vi- 
sinama zatekla živo van je u najširim njegovim 
granicama i pojmovima, razumjela sam, da se 
nigdje tako ne živi i ne buja kao na tim liva- 
dama. Raste se i razvija nesmetano i nepreki- 
dano u potpunoj svojoj nehinjenoj istini i lje- 
poti, u onoj neoslabljenoj snazi rasta i cvjeta- 
nja kao u ona pradavna vremena, kad cvat i 
boja i miris nijesu još brojili u otajstva prirode 

16 


kao ni tijelo ni duša čovječja, već je sve bilo 
jedno i vječno s onim praizvorom života, ničim 
nerazdijeljeno i nerastavljeno od njega. 

Zato se i ovi razbujali cvjetovi, što se na- 
šli oko mene, čine u tim visinama kao čuvari 
roda svoga. Stoje ponosno kao izabranici zemlje: 
visoki ljiljani gorski, koji su svojoj braći u ni- 
zinama prepustili prvenstvo, da oblače bijele 
krštene košulje, a oni su ovdje gore sačuvali još 
svoje žuto-crvene poganske odjeće, koje se žare 
i plamte; i oni ljubičasti stričci, kojima u do- 
linama češljugari vječno srca kljuju, ovdje se 
nakostriješili kao crveni ježevi, koji napadaju 
svakoga, tko ih se takne, pa velike kraljevski 
bijele ivančice sa svojim junonskim očima, i 
plave žalfije, kojima su teški šljemovi pali na 
tanane vratove, i bezbroji livadnih kaćuna, koji 
sladunjavim mirisima svojim liječe sve ranjene 
i bolesne trave naokolo . . . Od tih biranih poje- 
dinaca potekli su i poteći će svi rodovi cvje- 
tova i trava u nizinama. v 

I kad su se te cvjetne livade, o podne jos 
mokre od rose, a zaljevene suncem, zanjihale i 
zapušile od boja, onda sam, spoznavši, sto je 
radost i sreća zemlje, u iskonskom zanosu onom, 
u koji je pradavni brat moj padao, raširila ruke 
i rekla: 

— Hvala Ti, Gospode, da živim! 

OBLACI 


U oblacima smo, samim, samim oblacima 
kao oni historijski Ticijanovi anđeli. 

Visine su pale na nas. Mora da se nešto 
strasno zbilo g ore. Bit će, da je nebo sagorjelo 
od tolikih svojih večernjih vatra i plamenova i 
tolikih jutarnjih žarova, pa još tinja i puši se, 
trga i spušta u nizine. I sad komadići ugasloga 
čađavog neba leže na livadama, lutaju šumama, 
lete uz nas kao jesenji ždralovi širokih crno 
obrubljenih krila, sjeli na plotove, smrsili se 
među četine jela pa se ne miču, uhvatili se 
grana starih jabuka kao istrošena vela pa straše 
ptice, stisli se uz kućice pa vrebaju na crvena 
večernja svijetla na prozorima, da ih ugase, 
poredali se u dugim nizovima uz cestu i plotove 
izdrpani, sivi kao prosjaci, što se stišću pred 
vratima katedrala i prosjače. Zavlače se u staje 
među marvu, a i u kuće među ljude, zapleli 
nam se gotovo u kosu, svezali nam oči, pritisli 
dah i poput paučine opreli lica. Sjeli nam na 
dušu i opsjeli je. Jutros su nam došli u pohode 
kao običajni gorski gosti, a večeras su sve već 
zaposjeli kao pravi krvni neprijatelji naši. 

Strani smo sami sebi. Našli smo se negdje, 
gdje još nikad nijesmo bili. Ili kao da s obrazi- 
nama na licu gledamo svijet. Kroz sitne otvore 
očiju. Malen je, siv, stisnut, stao bi u šaku čo- 

vječju. Mora da je netko preko noći raznio sva 
ta teška brda, pokrao šume, zatvorio vidike, 
ugušio i podavio sve živote ptičje i cvjetne, po- 
gasio sva svijetla i sve boje i pokopao negdje 
staro naše dobro sunce ... 

Tijesno nam je na tijelu i na duši. Ne- 
prijatno uz njih. Pusto. Osjećamo se, kao da 
nas je poklopilo ono cijelo bezmjerno vječno 
nebo, koje je palo s visina ... 

Ogledavamo se i tražimo Boga. Možda je 
i on gdje na zemlji, kad mu se razbilo nebo. 
Možda je on to sašao da potraži nas, kako je ne- 
kad tražio ljude, da im se javi. Možda on to da- 
nas s nama blaguje, možda nevidljiv sjedi uz 
naš stol, možda nam pruža ruku, da je osje- 
timo i sipa toplinu, da se zgrijemo, Možda ćemo 
sjutradan, kad svane, vidjeti znakove, da je 
zbilja bio. Možda će ostaviti iza sebe na svijetu 
mir i pravdu, možda će pripaliti utrnuta svi- 
jetla u čovječjim dušama i sjesti na svoj stari 
prijesto, koji je oduvijek i gore i dolje, i u tebi, 
i u meni, i u svima ... 

Ako je baš moju dušu odabrao i upalio, 
hoće li znati da gori, hoće li znati da pogasi 
oblake, ako opet dođu?! . . . 

PUTNIK 


Veseo sam putnik. Idem svijetom, jer vo- 
lim život. Volim ljude pa hoću među njih. 

Penjem se uz brda i spuštam u doline, pre- 
lazim rijeke i gazim potoke. Oči su mi pune 
sunca i mjeseca, pune trava i drveta, krovova i 
tornjeva i onih šarenih krpica livada i polja, 
kojima je zemlja ljeti opšivena i pokrpana . . . 

Idem. Nigdje ne stajem, ni na čiji prag 
ne sjedam, ni pod koji krov ne zalazim, ni na 
čija vrata ne kucam. 

Vjetar me nosi kao sitnu sjemenku zemlji- 
cu, širi mi dušu, na ramena mi sapinje krila, 
koja rastu i bruje kao i njegova. 

Radost je u meni. Ona krilata radost, ne- 
vezana ni o što materijalno, već jedino o to, da 
sunce sja, da zrak pjeva, da su bregovi i polja 
na svijetu, da živiš i uživaš u nečemu bezmjer- 
nom, nevidljivom i vječnom. To je ona planin- 
ska radost, golema kao svijet, koja nema gra- 
nica . . . Radost se ta u brdima hvata duše kao 
mahovina, klije iz zemlje kao cvijeće. Ona 
procvjetava u zakucima neba, živi u runu ovaca, 
prodire crveno kroz velike oštri jate uši krava, 
sjela je n a livadu zajedno sa suncem, koje je 
širom raširilo svoju tanku žutu suknju oko sebe 
kao seljanke naše u nedjelju i obijesno se 
smije. 

Gdjekad mi je da viknem s brda na brdo, 
iz doline u dolinu, da me čuju ljudi i da mi se 
jave u radosti, jer mi je duša široka kao nebo 
i puna kao ljetni klas. Htjela bih, da na svoju 
riječ čujem drugu dobru bratsku riječ, koja bi 
bila rođena sestra riječi moje, da vidim isto ta- 
kvu čovječju sjenku, koju je radost nahranila 
kao i mene, da osjetim topli dah njen, koji bi 
bio rođeni brat daha moga. Htjela bih, da se 
ona približi k meni, da se neviđene preko brda 
zagrlimo i da na svoje »Vjerujem« dobijem 
drugo vječno »Vjerujem«. 

Možda i idem svijetom samo zbog te brat- 
ske čovječje sjenke. Možda ja to nju tražim, a 
do ljudi mi i nije stalo. Bog zna, gdje je ona 
sada? Možda se vere, kad se ja spuštam ili ona 
silazi, kad mene visine k sebi mame? Možda 
se mi i ne ćemo nikad ovdje sresti, već ćemo se 
vječno tražiti i u tome sreću nalaziti? Ili — 
ili ona možda već u dalekoj silhueti putnika 
s naprtn jačom na leđima gazi sljeme moje 
gore i pomalja se . . . Svako sunce može da mi 
je donese — tu bratsku drugu vječnu sjenku, 
koju tražim . . . Zato sam i vesela, zato me i ra- 
dost nosi i tjera svijetom kao sitnu sjemenku, 
koja traži samo mrvicu tople zemlje, gdje će da 
zasjedne, da se u miru zazeleni i procvjeta . . . 

OVCE 


Zemlja se talasa bijelo. 

Ovce, ovce, ovce . . . Prolaze mi ispod ruku, 
ispod dlanova. Prva, peta, deseta, dvadeseta .. . 
Volim ih. U runu svome nose neku tajnu, u 
biću svome tešku predanost. Žao mi ih je, teško, 
kad ih gledam. One nose tragiku svoju životinj- 
sku daleko dublje zavijenu u se od drugih ži- 
votinja, one kao da to breme vječno prte na 
svojim leđima. U drugih životinja ona nijema 
spokojnost znači nuždu, zakon, tu je ta preda- 
nost vječnoj šutnji dobrovoljni, teški neki za- 
vjet. Čovjeka zaboli glava od njihove muke, od 
njihove žrtve. U onoj pognutoj, mekoj, blagoj 
liniji leđa, koja se tako toplo svija, pa u onom 
tihom tapkanju, toliko je strpljivosti i zataje. 
One kao da bi htjele da se stisnu još više, da 
baš nikome ne budu na putu. Svaka od njih 
mora da se čini sebi suvišna, stišće se uz druge, 
da se sama ne osjeti. Jedino u množini one 
valjda ćute, da im pripada pravo na život. 

Ovce, ovce... Pognute i sitne, a među 
njima jedini visoki uspravni pastir. Svijest 
usred besvijesti. Tolike povaljene kičme, a nje- 
gova jedina među njima uspravna, što uvis 
gleda i govori s nebom. 

A opet . . . One su jedine postale dionicama 
one vazmene žrtve, koja je bila jedina i ostat 


će valjda do kraja svijeta. One mi zato uvijek, 
kad ih vidim, nose uskršnju radost, o kojoj im 
pjeva vuna, zato ih vazda i gledam sa zlatnom 
aureolom, koja im vjenčava bijele vunene 

glave ... _ 

One nose mir i znače mir. Onaj tihi nji- 
hov korak, ona smirenost u očima i bezazlenost 
u srcima njihovim — to je mir. Kao da ga iz 
zemlje s travom sišu od proljeća do jeseni, dok 
se njim sasvim ne prepoje. 

Kad ih vidim uveče, kad se vraćaju s pase 
s prvim vizijama sna u svojim tamnim nepro- 
zirnim očima, meni se čini, da nose u svojoj 
mekoj "bjelini \Aagos\ov svijetu. "Kao da suteo. 
govore: 

— Mir s vama! Mir živima i mrtvim, mir 
budnima i uspavanim, mir zemlji i mir visi- 
nama! Veliki, sveti mir, dok ne svane jutro i ne 
blagoslovi nas vlažnom rukom svojom. 

DOŽIVLJAJ 


Bilo je to jednoga jutra, ljeti, kad me iz 
prastare crne šume četinara pozdravio — zvuk. 
Nikad se dosad te stare, šutljive šume nijesu gla- 
sale; stajale su tu kao da ih se ne tiče ni život 
ni smrt ni ljudi, već kao da su na zemlji dio 
vječnosti. 

Znala sam odmah, da to nije glas ni ptice, 
ni zvijeri, ni čovjeka. 

Skrenem s puta i svratim se u šumu. Za- 
dahnula me hladom, mokrim mirisom drveta i 
posljednjih srpanjskih jagoda. Bilo je oko mene i 
paučine, i češera, i paprati, i bodljikava grmlja, 
i suha prošlogodišnja lišća, i kitica sunca, pre- 
gršti oblaka, i plavih, manjih i većih, krpica 
neba. Mnogo svačega, a sve skupa ništa, nego 
velika jedna živa zajednica drveta, puna tradi- 
cije, puna ponosa, puna života i puna tajna . . . 

Ali sve me to danas ne zanima. 

Ja tražim — zvuk. 

Drveta su mokra, sve curi s njih kao da su 
se upravo na bunaru napila vode. Šuma drhti 
i kapa. Cijedi se. Prokisla je i prozebla od juče. 
Danas je opet puna novoga sunca. Svjetluca se 
kao rastvorena školjka. 

Kosa mi je puna kapi. 

Ja tražim zvuk. 

Najednom . . . Gle. Znala sam, da to nije 
glas ni ptice, ni zvijeri, ni čovjeka, a opet... 
Bio je zvuk žrtvenoga drveta, kojemu je ubijala 
srce pila i sjekira krvnika- Čovjeka. 

Stala sam da slušam i gledam. 

Ona mala svjetlucava^ izdajnička, podla 
pila zagrižljivo je i jednolično pjevucala: 

— Ho-ću, ho-ću, ho-ću . . . 

Kod druge omorike opet: 

— Ja ću, ja ću, ja ću! . . . 

Kod treće: 

— Sve ću, sve ću, sve ću . . . 

A kod jedne opet: 

— Bi-je-da, bi-je-da, bi-je-da . . . 

Drvo je tupo primalo sve ovo i tupo uzvra- 
ćalo ne odjekujući. Ono je primalo bol i gutalo 
je sakrivajući bijedu svoju pred svijetom. 
Možda je to bio neki stid života pred brutal- 
nošću smrti?! , 

Zvuk je taj bio tako čudan: metalan i 

krvav u isti čas, nijem, a opet tako glasan . . . kao 
da je padao ravno preda me i tražio moje 
dvije ruke, da ga u svoju toplu šaku stisnu, m 
komadić moga srca, da se u nj sakrije i u nje- 
mu bolan zaspi . . . Bilo je u toj čudnoj harmo- 
niji drveta i metala nešto tako tragično, tako 
tužno. Nešto beznadno, a opet sićušno i malo, 

mal °Onda je došlo ono posljednje: u bijeli za- 
rez na vratu drveta zabio je Čovjek-krvnik dva 
drvena klina, gurnuo rukom deblo i pogledavši 
u visoki vrh njen s porugom je na ustima klik- 
nuo glasno: 

Zaboljelo me nešto u najdubljem dnu duše. 

— Adio! — prošaptala sam tiho i usrdno a 
i sva suma zajedno sa mnom. 

Dotle se o n a, dostojanstvena, tradicijski 
ponosna, nagnula, zanjihala i onako uspravna 
i visoka, visoka stala da pada . . . Padala je opi- 
sujući nebom posljednji svoj zemaljski luk. 
lad je najprije nešto strašno prsio, to se ona od 
korijena odlomila; onda se čuo silan udarac i 
tresak, — to je ona sama sobom pala, da je ze- 
mlja jeknula; a nato se digao šum i šapat — 
to je zasumjela kruna njena crna, zaplakala 
duša njena, zasaptalo sve ono najljepše u njoj 
i na njoj .. . To je valjda bio njen uzdah i je- 
c f;l 1 pP rost aj od svijeta. Njen jedini i po- 
sljednji »zdravo!« 

Ležala je povaljena kao div iz priča. Ze- 
lena i ponosna. Puna mudrosti i puna iskustva. 

dr vo Zvuk Je zauvi J ek umro. Progutalo ga živo 
— Adio! 


Sjećam se. Bilo je to jednoga jutra, zimi, 
u brdima sred snjegova i crnih šuma, gdje osim 
jedne jedine kuće nije bilo nikoga i ničega, 
gdje se u potpunoj sabranosti mogao da osjeti 
život u svojoj suštini i bitnosti. 

Velim i opet, bilo je jutro, u onim prvim 
svojim neistrošenim satima, dan leden, a plav 
tako proziran i tako bistar, da je zrak od stu- 
deni u visinama upravo treptio. Ležeći sred 
potpune tišine, ^koja se već činila apstrakcijom 
tišine same, začujem najednom — udarac. Bilo 
je to nešto neobično za nas i za taj naš kutić 
svijeta, koji kao da je bio izvan života. 


Stanem da slušam. Po zvuku, koji se raz- 
li jegnuo, znala sam, da je to udarac sjekire o 
drvo, i to ne drvo živo, što još raste i pati, već 
o drvo, koje se otrglo od zemlje, riješilo se so- 
kova njenih, koje je već počelo da živi novim 
životom, — o drvo okamenjeno, o balvan neki 
ili tvrdu dasku. 

Prvi čas bila je to radost za me, neka sve- 
čana, — rekla bih — uskršnja radost, koja je 
prostrujila cijelim tijelom i dušom mojom. Ta 
sjekira i to drvo — bilo je to neko spominjanje 
na sav rad ljudski tamo dolje u svijetu, zdrav 
rad jakih ljudskih ruku, bio je znak, da osim 
nas netko tu još živi i radi. Čas poslije^ stala 
sam zapanjena. Doživjela sam nešto čudno. 
Zvuk se taj sad otkinuo od materije, prestao da 
zavisi od sjekire i drveta. Inače zvuk zvona i 
udarac o kamen — sve to nosi na sebi prizvuk 
tvari od koje su se otkinuli; ovdje^ ništa. On je 
postojao samo o sebi. Nikad to jos nijesam do- 
živjela. 

Zvuk je taj bio mek i blag, a opet kao da 
je odjeknuo od kraja do kraja svijeta, ispunio 
čitavu zemlju i svu ovu plavu, veliku, veliku 
prazninu nad njom, i onda odjeknuo mojom 
dušom. Čas mi se činilo da je on sav u meni, 
čas da sam ja sva u njemu. Tko da to zna! U 
ledenom zraku on je u visokom luku lebdio^ gore 
nad glavama našim, nad šumama i vrscima 
bregova, sam se nosio dalje, i kao da je pun 
vedrine dovikivao nama: Do viđenja gore! Do 
viđenja gore! Nijesmo mi ni samo drvo, ni samo 
metal, već smo još drugo nešto, što vi zasad još 
ne razumijete! — I bilo je toliko radosti u tom, 
toliko radosti! 

Slušajući ga pričinio mi se zvuk taj sada 
kao svijetao simbol onoga vječnog napora 
ljudskog, ali ne napora, koji je znoj i muka, i 
uzchsaj i kletva, vec onoga napora, koji je izgu- 
bio obilježje tijela, pa je zadržao samo ono 
nešto vječno, duhovno, lijepo . 

, y T je zv ^ u v pjevala valjda duša toga 
drveta, ili ono pnduseno neozelenjelo lišće ne- 
procvateno cvijeće, ili oni neupotrebljeni so- 

života 1 ^ 6 ^ 0 ^" 6 SU t0 Pi esme vječne energije 

j t J ad pac ?. e uc [arac, i opet se osjećaji moji 
njlm ’ T 1 opet sam proživljavala ono 
rado b st đ JC ZVUka ° d matenje ’ 1 °P et osjećala 

I sada, kad u ovom bučnom svijetu ffdie 
se prvobitni, čisti zvuci gube, začujem zimi uda- 
rac sjekire o drvo, stanem kao ukopana i slu- 
šam, slusam . . . Tad i opet osjećam onu neka- 
anju tišinu i svu ljepotu onih časova, kad mi 
je u apsolutnoj koncentraciji zvuk postao po 
drugi put u životu — doživljajem. 

SVJETLOSTI 


Oči su mi se umorile od same svjetlosti. 
Vjeđe mi se i nehotice sklapaju, da tu svjetlost 
utrnu i od nje se obrane. Sva sam izranjena od 
nje i od njene igre u mome tijelu. 

Neobična je to, čudesna neka svjetlost u 
brdima. Ni bijela ni žuta ni srebrnasta. Ona 
kao da ne potječe od sunca. Ono je jedno car- 
stvo za se. Gore. A ona je dolje. Drži se nisko 
zemlje, kamenja, vode, drveta i nas. Ona jkao 
da je unutrašnja sadržina i bit svega, što živi. 
Kao da nas i nije rodila zemlja, već ona — 
svjetlost. Svi smo mi jednom morali poteći iz 
nje, a onda smo izišavši iz oceana njezina ba- 
čeni na zemlju. 

Mi je tu pijemo i hranimo se njom. Piju 
nam je usta, oči, piju duše i cijelo tijelo naše . . . 
Ona nam prodire kroz meso i kroz kosti, teče 
žilama našim i p jeva psalme svoje u nama . . . 
Mi gorimo od nje i po njoj crvenim svijetlom 
krvi svoje, koja se upalila na ivici tijela na- 
šega. Prozračni smo, goli pred njom kao djeca. 
Kao one visoke jele i ariši, koji o podne, kad 
im je sunce ravno nad glavama, stoje pred 
nama providni, da im vidimo kosture grana . . . 

I uveče, kad legnemo, i sred noći, kad se 
budimo, ona još uvijek zrači iz nas, kako zrači 
iz rascvatenih voćaka davno poslije, kad u 

rano proljeće sunce zađe. Svaki cvijetak ponese 
svoju sunčanu aureolu u noć. I mi nosimo ovdje 
svoje velike aureole svjetlosti. Kao sveci na sli- 
kama. A i drveće ih ima, i šume, a i sivi kro- 
vovi od drva ariševa sijevaju od nje. Svjetlost 
se iz njih pusi kao para. A i ono veliko, okruglo, 
izmiaceno, ispaćeno kamenje, koje se jednoga 
dana u čudu našlo sred osušena korita potoka 
ili negdje na obronku, ono se nadulo od nje 
kao obrazi obijesne djece. Kamenje kao da se 
njom hrani, a i ptice je piju leteći zrakom. 

Svi smo mi čeda njena i samo njena. To 
samo mračnjaci misle, da smo čeda tmine 

-Oj. .svjetlosti — govore nam besvi jesno 
usta, gledajući je i osjećajući u sebi i oko sebe, 
ti stvaralačka mati naša, koja brižno skidaš 
s očiju teške koprene mraka i teška bremena 
s duša djece svoje, nauči nas da živimo kao ti, 
otvoreno i jasno, bez sjena i mračaka, prepoji 
nas sve, osvijetli zemlju našu i sve zakutke 
njene, pa nas svezi zauvijek sa sobom, da bu- 
demo uvijek tvoji i da svaka borba naša svrši 
pobjedom tvojom, da svaki od nas zauvijek sa- 
čuva svetački kolobar oko duše svoje . . . Pre- 
poji nas tako, da ćemo uvijek osjećati, da smo 
sazdani od same svjetlosti, da će se kroz nas 
moći gledati kao kroz kristalnu kupu Božju. 

Daj, da se obratimo u svijetla čeda tvoja i 
da stupimo u borbu s četama mraka, da po- 
stanemo vojskom tvojom, koja će pobjeđivati 
svijet ... 


30 


U POLJIMA 


Nedjelja je. Naša, čovjekova nedjelja. Ali 
i polja imadu svoje nedjelje. Tada se na njima 
ništa ne zbiva; sve je u se dah stislo, i u sebi 
se raduje kao onoga velikoga dana prije mnogo, 
mnogo vijekova, kad je izvršeno prvo njihovo 
stvorenje. Mi to danas više ne razumijemo, 
premda se svakog časa i sata zbiva isto ono 
pradavno čudo — stvaranje iz ništa. Mi smo da- 
nas otupjeli za to, jer čovjek sam poput Boga 
stvara, danju i noću, pod zemljom i u zraku, 
stvara bez umora pa i ne može da u huci i borbi 
s krutom tvari shvati ove tajne, koje se zbivaju 
tiho i bez njega. 

Nedjelja je. U poljima sam i slavim je 
s njima. Osjećam onu iskonsku blagdansku ti- 
šinu iza stvorenja. Ona kao da ima svoja gni- 
jezda među travama gorskim i tako je plaha, 
da je i misli ljudske zbunjuju pa i osjećaji su 
prešareni za nju. U tom zelenilu tišine izriče 
zemlja radost svoju, tihu i prigušenu radost 
zbog toga, što jest. U tom zelenilu svome, koje 
je u tim krajevima beskrajno, ona klikće, zove, 
da nas u nj povije kao nemoćnu djecu, da nam 
ga stavi na rane kao melem, da nam ga metne 
pod glave, da usnemo mirno kao ptice ... 

O blaženo ono zelenilo dalekih polja i ši- 
rokih livada, s kojim živiš od zore do mraka! 

Zelenilo, u koje se mrse naše nemirne misli, a 
duša nam luta njime i hoće da se u njemu ras- 
pline, da sazna, što je ono i u čemu je i zašto 
za njim toliko ludujemo ... 

0, da nam je toga zelenila negdje sabrati 
pa ga po gradovima, kad dodija huka i buka, 
prosuti po sobama i po ulicama kao božičnu 
slamu, leći u nj, zatvoriti oči i snivati, snivati. 
Da nam je tim mekim runom livada gorskih 
okititi i presvući vrata i zidove gradskih soba, 
da se ne čuju vapaji susjeda, jauci nesretnika, 
da prigušimo vlastite očaje, da se u njemu iz- 
gube preglasni i teški koraci života i da u nešto 
meko i blago možemo da položimo i zarijemo 
glave i uspokojimo svoje vrtoglave misli . . . 

Da nam je u nj neprestano gledati i gle- 
dati, dok se njim ne prepoje duše i u njemu se 
zauvijek ne utope naše oči . . . 

MJESEC SA MOSTA 


Volim gledati mjesec sa mosta. Onda, kad 

je P un - . v .. , J 

Volim ga u onaj rani večernji sat, kad 
onako sasvim malen i blijed visi na nebu kao 
nezreli još plod. Malo dalje vjetar raznosi lake 
oblake, među kojima je još čas prije bijelo 
cvao. 

Voda šumi pod njim, a on je, blijed i sa- 
nen još, sluša. Ne voli on te šumove. Smetaju 
ga. Vrijeđaju. Ovi šumovi rijeke sjećaju ga 
davnih njegovih vlastitih šumova voda, a to 
boli. Boli to mjesec kao i matere, koje su izgu- 
bile djecu, pa ih vrijeđa slušati smijeh i plač 
tuđega čeda. Zato on i uspava sve, prije nego 
dođe: i djecu i cvijeće, ptice, šume i vrtove, 
jer ga to sve podsjeća života. A on je tu bolest 
davno već prošao. I ne voli da se još ičega sjeća. 
On je sam vječni kostur, koji se riješio krvi i 
mesa i mišića . . . On je visoko i daleko nad 
nama, nad krvavom Zemljom i krvavim lju- 
dima . . . 

Tako misli mjesec nad mostom. 

Malo poslije, kad osmjeli, sazreli i zapali 
se, onda se baci u vodu i kupa se. Kao vjle voli 
noćne vode. A onda legne u travu, raširi se, 
svuda je, a opet nigdje, pruži ruke pod glavu 
i spava . . . 

Velika mjesečina sja. Ona, koja zbunjuje 
i ljude i životinje i drveće . . . Sve je nemirno 
i u snu se javlja. A ona prsi, prsi . . . Poput inja 
se uhvatila šuma, plotova i krovova. Voda se 
na zavojima rijeke ukočila kao staklo, bijela je 
kao da je se uhvatio led. 

Ljudi vele: sve je kao u snu. 

Sanjamo, svaki na svoj način; svaki druk- 
čije proživljuje svoju mjesečinu .. . Svi je pu- 
štamo pod svoj krov, u svoje duše, svi tako rado 
i čeznutljivo ronimo u njezine bijele dubine, 
hladne kao što su samo crkve hladne. 

Svi; je volimo i gledamo u nju kao u sve 
ono u životu, što je bijelo i što ima krila. 

Za čas, i svijet je pun mjesečine. Svi smo 
u njoj. Oprela nas je poput velikoga bijelog 
pauka. 

Stojim na mostu i gledam. 

Meni je za takve mjesečine, kao da pred 
sobom vidim daleke doline bijelih ruža i sre- 
brene sarkofage, u koje pohranjujemo najbolje 
dijelove nas samih, a iza kojih vode nevidljive 
ljestve iz ovoga svijeta mjesečine u onaj . . . 


STRAŠILO 


Što ga volim! 

Bećarski se raskrečilo nasred polja pa se 
zagonetno u te zagledalo kao kakva sredovječna 
šimera. I smije se. Valjda tebi. Iz daljine ti već 
maše i pozdravlja te. 

Staneš pa ga gledaš. I nehotice mu se i sam 
nasmiješiš. Osobito je. Veliko. Crno. Vjetar 
mu njiše šupljim rukavima i sivim nogavicama, 
a perje vranje kiti mu cm proluknjan šešir. Le- 
peće i šušti. 

Eto, reklo bi se, čovjek, a opet samo — 
strašilo! 

Priđeš mu bliže i čudno ti je, da — šuti. 
Ta držiš ga nekim bićem. On u tim osamljenim 
poljima nešto znači, on bi valjda imao i da 
nešto rekne. Sam si i godilo bi ti, da ti tko kaže 
dobru riječ. Pa makar i strašilo. Ili bar da ti 
povjeri svoju lozinku (ta on je na straži, pa 
mora da je ima!), ili da ti ispriča svoju harle- 
kinsku povijest ili da na te vikne, da te izgrdi, 
prigovori ti, opomene . . . Ali ono — šuti. 
Možda ti se ispod velikoga šešira i smije, ruga 
ti se, ali kako mu ne vidiš lica, ne znaš. Budala 
neka. Fantom. Ptičji strah. Ništa. 

S vjetrom se jedino sporazumijeva. S po- 
moću znakova. 

Kad vjetar dune, on oživi. Zaigra. Zama- 
huje svojim rukavima, trese širokim nogavi- 
cama, lomi ih u koljenima, sav trepti i dršće 
u divljačkom nekom ritmu. Pomamio se. Džoni! 
Strašilo! 

Lakomislene leptiriće prilaze mu i sjedaju 
na rame, da mu pokažu, da ga se ne boje. A on, 
izmoždeno staro strašilo u crnom, pogledava 
ispod oka na njih i uživa. One mu se gdjekad 
i narugaju, kad mu vjetar nanese sjemenja i 
prašine na šešir, ili mu grudi okiti kakovom 
slamkom, ali on i to dobro prima. 

Ljubičasta mu se jedna grahorica penje 
uz drvenu hrptenjaču i ne boji ga se. Ona će 
i na više doći, drsko mu pogledati u lice i ne će 
ga se ni onda bojati. TS, on je samo stvar. 

Jedino ga se ptice plaše. One, koje imadu 
više pameti od ludih leptirića i bezglave gra- 
horice. Zato ga se i boje, jer u njemu nešto 
vide, spoznavaju. Vide, čega nema. To i naj- 
više straši. To i jesu fantomi, utvare. To jest 
ono, pred čim i čovjek drhti. Pred prazninom, 
koju on puni svojim sadržajem i daje joj svoj 
život, ulijeva u nju svoj mali mozak. I to mu 
godi. Takav je čovjek bio i takav će ostati. 
Mora on valjda da pred nečim drhti. Jednom 
su ti fantomi na nebu, drugi put na zemlji, a 
treći opet u njemu samom. Jednom ih on gleda 
u sivoj prošlosti, onda opet u suroj budućnosti. 
Ni broja im nema. Strašila se vječno njišu pred 
nama kao i pred pticama. 

Možda se i nama tko u zaleđu smije i ruga 
kao i mi njima?! . . . 


BILJEŠKE UZ LJETNI KALENDAR 


Češeri su na jelama i omorikama urodili 
ljetos kao još nikada. 

Bog bi znao, zašto! 

Možda je to ono duboko, tamno nesvi jesno 
spoznanje vrste, da treba da se osili i pomladi, 
jer je crne šume planinske počela da izjeda 
suha bolest i da baca rđu na zelene grane i 
uništuje one najljepše i ponajbolje. Ili je to 
ona praiskonska dobrota šume, koja je spo- 
znala da treba da se umnoži, da pomogne lju- 
dima, da im se dade u svome obilju, jer sve 
veća bijeda ide svijetom . . . 

Crni su leptiri pokrili ljetos livade naše, 
da je čudo. Kao crne krpice baršuna padaju na 
cvijeće. Ima i riđih i smeđih; žutih je manje. 
Bijelih gotovo i nema. Ti su bili lane na redu. 
Valjda su se iživjeli i izginuli. Ta ne može se 
godinama tako snažno utvrđivati svoje »ja« 
kao što su to oni lane činili. 

Čemu ljetos te množine crnih i zagasitih 
leptira? 

Je li to zbog neke ravnoteže, koju mi ne 
možemo dokučiti? 

I crvenih je jagoda ljetos manje, više su 
urodile crne. 

Znači li to možda, da nam mati-zemlja 
tuguje neku tugu pa joj ispod prstiju i neho- 
tice izlaze same tamne i zatvorene boje? 

I potok je ljetos drukčiji nego inače. Sil- 
HtJ 1 je, gori. Obale su mu nabrekle od vode kao 
vimena mladih krava. Vidi se odasvud. Diže 
se nad svoj pijesak uz krajeve kao dijete, kad 
staje na prste, da ga bolje spaze. I put je 
svoj promijenio, odmakao se od nas, pa se pri- 
ljubio vise brdu. 

Pčela ima ljetos malo. Bit će da je malo 
slatkoće u svijetu. Zemlja je valjda suzama 
svojim napunila cvjetove, pa je ono trpko i 
i odbija pčele. 

• i ^ ! >, ?4^ 1 . se nes ^° promijenio, stari onaj vi- 
jekovm bijeli masiv. Neka rđasto-rumena bra- 
zgotina zacrtala mu je jednu stijenu. Kažu, da 
ga je proljetos ogrebla i iznakazila lavina jedna 
dok je padala. 

Dakle ima nešto, sto i njega ranjava?! 

... . y . se ljetos mnogo vidi. Zato ih se to- 

liko i čuje. Sjednu na plot i pjevaju. Prhnu na 
vrh omorike bas na njen crni križić i opet pje- 
vaju, dok ne iskažu ono, što imaju na malom 
svome ptičjem srcu . . . 

... ^j en ^ c ^ se ljetos čuju. To je rijetkost. Ne 
vidi ih se. Samo ujutro i predveče dopiru iz 
sume jednolični glasići nanizani o jednu jedin- 
catu nit; tanani su i cviljavi kao zupčići na pili. 

I mi smo ljetos nekako drugi. Ljetni nam se 
sati crne kraći nego dosad. Kao da bismo htjeli 
da ih jace rastegnemo, da skratimo noći, a pro- 
dužimo sebe . . . Mi smo nekud pomamniji nego 
lane, ne možemo dosta da se nadišemo i napi- 
jemo zraka i sunca . . . Osjećamo upravo stra- 


snu želju, da se kao pčele upijemo u polja i 
šume, iz njih isrćemo sokove života, a onda da 
raskriljenim rukama zarežemo zrakom, zaplo- 
vimo onim dalekim neobilježenim, bezimenim 
putovima lastavica, vrana i orlova i da se bez 
traga izgubimo u daljinama . . . 

BOG U PLANINAMA 


U brdinama sam. U istom redu s nebro- 
jenim vrhuncima gorskim, koji drhtavom kri- 
vuljom označuju posljednju granicu zemaljsku. 

Mogla bih da dohvatom ruke skidam 
s bregova kape oblaka, da vadim maramice 
snijega iz uvala vječitih bregova, a i sunca bih 
se mogla da taknem, da nije tako očajno žarko. 

Sama sam. Uza me jedna trepetljiva, plaha 
topola i njena rana jutarnja sjena, dva tri bora, 
koja se kao kosmati fauno vi šumski nakostri- 
ješili i kao da se još ježe od noćne hladovine, 
i dva mlada stidljiva ariša u zelenim gazovima 
svojim. 

Poda mnom u dubini provalile se nepre- 
gledne poljane rose, olovne, plavičaste, sanene 
još, blijede. Sred njih vijuga živ, zelen trag, 
što su ga malo prije ostavile moje noge. 

Stojim uspravno navrh brijega i čini mi 
se, da sam nečiji spomenik; spomenik možda 
jednoj lijepoj misli ili lijepom kojem osjećaju. 
Ovako kao meni danas mora da je onim bije- 
lim kipovima na vrhovima Partenona ili Ni- 
kama Samotračkim na kljunovima lađa. Ovako 
mora da gledaju na svijet oni zlatni krstovi na 
vršcima sivih sredovječnih katedrala. 

Stojim i rastem. Čelom sam se takla meko- 
ga neba, a nogama sam duboko pod tvrdom ze- 


mljom, tamo, gdje .se splelo najdublje korije- 
nje drveta, koje me svezalo uza se i ne pušta 
me. Gore osjećam, kako se nada mnom rađaju 
vjetrovi, koji žive između neba i zemlje, a dolje, 
kako kroza me teku nevidljivi sokovi zemlje, 
gorki i slatki, koji nose uskrsnuće bezbrojima 
bića, čujem kako u podzemlju ključaju životi, 
pucaju tvrdi oklopi pupoljaka, razmataju se 
plaštevi cvjetni i kako iz ličinaka uskršavaju 
leptiri . . . Sva uskrsnuća u prirodi kao da se 
zbivaju kroza me. Kroz moje ruke prolazi sva 
tajna svilena pređa zemljina, kroz prste mi se 
suču plave i zelene niti potoka i rijeka ... I 
kao da svi oni mali, niski drveni krovovi u da- 
lekim nizinama okreću glave k meni, mole sreću 
svoju od mene, bašČe mole rosu, a polja blago- 
slovljenu kišu ... To je čas, kad sam osjetila, da 
sam velika kao svijet . . . 

I sjetila sam se onoga đavla iz biblije, 
koji je Krista-čovjeka doveo na visoku goru i 
rekao mu: — Sve ovo dat ću tebi, ako padneš i 
pokloniš mi se. Ludi đavle! Tko bi se visoko na 
brdu s onim osjećajem vječnosti u sebi bilo 
pred kim poklonio! Tu visoko u planinama čo- 
vjek postaje sasvim drugi. I Bog je njegov 
drugi. I vjera mu je druga. Tu čovjek Boga ra- 
zumije i shvaća, nalazi ga, ako ga i ne traži. 
Nebo i zemlja, brda i doline, sva sunca i sve 
trave, sve je to bratski povezano s nama, sve 
je to jedno lijepo i veliko općinstvo živih. Go- 
spod onda ne sjedi gore samo kao gospodar i 
sudi ja, već je on u nama, i oko nas, brat naš 
i otac i prijatelj, dio nas kao što smo mi dije- 
lovi Njega. Dolje u nizinama je drugačije. Ta- 
mo se Gospod čini tako visoko i daleko od ljudi, 

da oni ne mogu da ga dosegnu, za to oni dršću 
pred njim i boje ga se. Ovdje on krijepi i 
zove, ovdje se ukazuje svakoga časa dana i 
noći. Mi ga svaki dan osjećamo i vidimo, on 
se rukama svojim dotiče glava naših, budi nas 
urezujući nam u čelo plameni krst sunca, a 
uspavljuje nas blagoslivljajući i škropeći nas 
mjesečinom, koja kapa sa svetih i dobrih nje- 
govih ruku kao sa maslinovih, palmovih i šim- 
širovih grančica uoči Uskrsa . . . 

O CVIJEĆU I BOJAMA 


Volim boje na cvijeću, a linije na gotskim 
katedralama, zato toliko volim cvijeće i kate- 
drale. 

Cvijet i boja su nešto, što čovjeka od svega 
na svijetu najmanje sjeća realnosti. Oni nas 
vežu s onim neshvatljivim i utvrđuju nas u 
tome, da je ono neshvatljivo baš najljepše u 
životu. 

Cvijet je objavljenje onoga nečeg, što mi 
ljudi još pravo ne razumijemo. Zato je on ve- 
ćini ljudi dalek i stran. Zato ga svi ne vole, ne 
mare za nj. Cvijet još nije počeo da živi s lju- 
dima onako tijesno, kako bi trebao, on još nije 
pravo ušao u život naš. 

Cvijet je još isto što i zvijezda, što i duša, 
— jedno neotkriveno lijepo. 

Sve to mislim gledajući pred sobom živo 
cvijeće, što u nekim spokojnim krivuljama i 
kolutima svjetlosti i boja titra preda mnom na 
suncu i pjeva svoje ljetne litanije. Kad ga je 
tako mnogo, mnogo zajedno kao ovdje, i kad 
ga tako dugo gledam, onda ono najednom 
ne raste više iz zemlje, već lebdi u zraku kao 
bezbrojna šarena mala sunca, puna vatre, koja 
se koturaju, koturaju oko nas, a s nama zajedno 
oko pravječnoga žutog, žutog ljetnog sunca. 
I onda pomalo cvijeće iščezava sve više i više 

nekud daleko, a pred nama uskrsava sama ona 
— boja. Gola. Bez cvijeta, Tad možemo da 
uhvatimo ono Plavo, Crveno i Žuto u svojoj 
najsavršenijoj biti, onako kako ga samo zemlja 
može da rađa. Čisto. Veličanstveno. Ono stva- 
ralačko Plavo, Crveno i Žuto, iz kojega niču 
naši zanosi, naše pjesme, koje nam otvara da- 
ieke tajanstvene perspektive Neba i Zemlje, 
lad spoznajemo, da je boja izraz onoga, za što 
u životu našem nema još riječi. U njoj čovjek 
otkriva neizmjernost sebe i života. Iz nje nam 
iskrsavaju konture daleke neke lijepe vječnosti. 

Na početku mora da je bila samo boja, a 
ona je sebi tek stvorila liniju, da se u njoj dade 
i objavi u pravome čudu svome. Boja se utje- 
lovila u liniji. 

Dok ja to tako mislim, ona se mala šarena 
sunca dalje okreću na vjetru i u plavom zraku, 
grabe me za srce, zanose mi misli, zavitlavaju 
osjećaje i ja cijela propadam u tim kolutima 
cvjetnim, koji me sve čvršće sapinju. Pretijesno 
H? 1 i e biće, da ih shvatim, premale ruke, da ih 
obuhvatim. I tada prestajem uopće da išto mi- 
slim, predajem se tom veselom šarenom cvijeću, 
sasvim sam u njemu, zagn jurila sam u nj do 
glave. 

I u tom času grlim sve ono plavo, žuto i 
crveno cvijeće širom zemlje, a i ono rijetko 
bijelo, koje označuje put u — imaginarnost . . . 

NA STRAŽI 


Među mrtvima sam, među svojima. Oko 
mene sjene bivših života: gorde, tanane, ne- 
srećne, mrtve jele. Zdrave, a oborene. Pune lje- 
pote i snage, a mrtve. Bez duše leže one, kojima 
su kroz crne grane poput ognjenih mačeva pre- 
lijetale munje, da ih se ni takle ni jesu, nad 
kojima su se valjali teški suhi gromovi gorski, 
tako strašni jekom svojom, koje nije mogao da 
sledi ni da smrtno ukoči ni najledeniji sjever 
teških zima planinskih, a oborila ih mala ljuta 
pila i sjekira čovjekova. U jela ih i otrovala. 

I sad leže mrtve. U samom velikom suncu. 
Sve jedna blizu druge, sve se jedna gotovo 
hvata druge. Neke još umotane u svoje životno 
zelenilo, koje ih je poklopilo kao barjak po- 
nosna mrtva barjaktara, druge već osakaćene, 
a treće — one najbjednije — iznakažene, gole 
golcate, da im se bi jeli živo meso njihovo . . . 

Tako su tužne ovakve, i gledati ih je bolno. 
Sadrta im je kora sa živa tijela i one onako sa- 
blasno glatke i sjajne leže na suncu. Idem bliže, 
pa ih pogladim, da osjete, da ima jedna i sami- 
losna ruka čovjekova, koja miluje osim one 
krute i teške, koja siječe . . . Gladim ih, a sve 
se bojim, da ih ne povrijedim. Da ih ne opeku 
moji prsti, puni vruće ljetne krvi, da ih ne za- 
peče golo meso, s koga je okrutno skinuta koža. 

One leže bijele, gole i nekako mekane. Uz 
njih je prebačena i naslagana živa kora nji- 
hova v on ako nehajno kao odijelo, koje u brzini 
skineš, prebaciš preko kakva stolca i odeš. Tako 
je baš i tu. 

Ima i takvih, koje leže još u kori kao u 
surim prslucima, a odmah je uz njih poodsjec- 
h an o granje onako, kako je raslo: u onim har- 
moničkim nizovima i linijama, u koje su bile 
upisane note vjetrovih pjesama. Čudna je to 
slika. Kao da su ispale iz kakva pravječna her- 
barija, sploštene, osušene. Čini se kao da one, i 
onako polumrtve već, traže udove svoje, ne bi 
li se s^ njima opet sjedinile i uskrsle ... A grane 
su jos žalosnije. One vape za životom, za pti- 
cama i njihovim gnijezdima, za suncem i mje- 
sečinom. One bi i sada još da se dignu na bla- 
goslov svijetu, ali su nemoćno pale . . . 

Šuteći stojim uz njih. Gledam ta draga 
drveta u toj tišini šume i mislim na njihov 
»drugi svijet«. Gdje je taj i kakav je? Je li 
bliz našemu? Hoćemo li se mi još jednom 
možda gdje naći: duh drveta i duh naš? Možda 
ćemo u onim zračnim visinama jednom prole- 
tjeti jedno uz drugo, kao ptice ili olujni oblaci? 
Možda ćemo se tamo, s onu stranu života, 
negdje splinuti u jedno, kao što smo i potekli iz 
istoga carstva vječnih energija? 

Jedno samo znam: kad uskrsnemo jednom 
na nov život, ne mogu ni pomisliti, da ćemo 
uskrsnuti mi ljudi sami bez drveća i bez šuma, 
bez ptica i cvjetova ... Svi mi mora da zajedno 
ustanemo, kad smo zajedno živjeli, zajedno pa- 
tili i pomagali se i zajedno umirali . . . Jedino 
tako mogu da mislim na onaj budući život. 


PJESMA BRIJEGU 


Dobro jutro, briježe, ti daleki vječni su- 
sjede Božji! 

Ti si prvi, koga vidim, kad ujutro oči otvo- 
rim, tebi najprije širim odmorene ruke svoje i 
tebi poklanjam prve svoje i najljepše jutarnje 
misli. Pred tobom se u neokaljane rane sate 
rastvara duša moja kao bijela zvijezda, koju 
rascvatenu oči ljudske rijetko vide. S tobom u 
očima i u duši počinjem svoj sunčani dan . . . 

Stojiš sred svijeta očajno lijep. Kao da si 
taj čas uskrsnuo iz onoga tijesnog kutića neba 
i zemlje, još sav topao od rođenja i sav 
plav, plav i kristalan lebdiš pred nama. I ne 
tičeš se zemlje, već se poput goleme vječne ka- 
mene arke zavjetne usidren njišeš na nevidlji- 
vim vodama . . . 

Tko te gleda, čini mu se, da te ovako ču- 
desna može da vidi danas samo i nikad više, 
jer jednom samo mogu nebo i zemlja da stvore 
takvo čudo. Čovjek se boji: nestat će te za čas, 
rasprsnut ćeš se kao vizija, zaći za oblake, ras- 
plinuti se u zraku kao plava para. Ti kao da si 
od onih, koji su jednom zauvijek. Pokažu se, 
zanesu te i — iščeznu. Knjige ih zabilježe, ljud- 
ske duše upiju, oči upamte a usta kroz vijekove 
o njima pričaju. Činiš se jedinstven kao betle- 
hemska zvijezda, kao pustinjska zračna utvara 
ili vrtoglavi kakav meteor. 

Ima jedna dolina u tebi, iz koje snijeg ni- 
kad ne izlazi, i u koju noga ljudska nikad ne 
ulazi, puna plavih sjena kao kristalna čaša puna 
plava cvijeća. Najljepša dolina, što je znam. Ja 
je zovem — dolinom spokoja, odmaralištem 
nemira ljudskih. U pazušcima uvala njenih pri- 
staju moje misli i odmaraju se moji osjećaji. 
Tamo uveče skreću galije moje, gdjekad krcate 
blagom, a gdjekad napuknute i prelomljenih 
jarbola, bez jedara ... U nju se svake večeri 
zatvaram sa zvijezdama, a izlazim iz nje s prvim 
suncem. 0 oštre stijene njene nižem svoje naj- 
sm jeli je želje, na vrhove brijega natakla sam 
ekstaze svoje, srebrne i bijele, a tamo, gdje je 
najljepše i najplavije, počiva nemirno i burno 
srce moje . . . 

Svakoga se dana u bijele rosne sate uspi- 
njem k tebi, briježe, mekim snježnim stazama 
tvojim, po kojima se vere misao moja k tebi; 
ti si ljestva Jakovljeva za dušu, koja se bori . . . 
Tamo na najvišim glavicama tvojim prino- 
sim žrtve od plodova duše i žive krvi svoje. 
Ali zašto se dim njihov tako često vraća k ze- 
mlji, zašto ih nebesa ne će da prime? Zašto 
žrtve kćeri jedne zemaljske, novovjeke Ve- 
štalke, ne idu ravno u visine? Zašto oblaci pri- 
ječe, da se miris i dim ne dižu gore? 

Ti šutiš i ne odgovaraš. Mudar si kao pa- 
trijarh. Osnuj ehneš se gdjekad, valjda na 
ekstaze moje, staviš mi ruku na usijanu glavu i 
kao da veliš: — Davaj, davaj, kćeri moja, jer 
onda istom, kad se razdadeš sva, bit će ti hodo- 
čašće svršeno, molitva uslišana, a žrtva primlje- 
na .. . Dim će ti krenuti ravno u visine . . . Bit 
ćeš spasena i smirena kao ja. 


SLAP 


Spokojno se ruši u dubinu s visoke mirne 
ravnine kao sa čistoga dlana Božjeg. Voda se 
bijelo odmata kao svilena pređa, iz koje ne- 
vidljiva jedva blagoslovljena dobra ruka poput 
pauka prede i tka, neprestano tka čudesne za- 
vjese, blagdanske ćilime neke, kakvih ima malo 
u svijetu. Zavjese i ćilime od vodene paučine, 
od bijela maglena perja, od šarenih, staklenih 
zrnaca, svjetlucava zlata, pjenušava srebra, ko- 
jima će ta dobra tkalja da dariva ljude, da 
njima zaklone zbilju i da lakše živu . . . 

Gdjekad se voda u dnu smrsi kao bijelo 
klupko, koje se kotrlja . . . Onda se opet i buni, 
dimi se, puši, vrišti. Zaglušuje svijet. Vrišti 
ona, vrište i pećine. Tutnje. To nas — ljude — 
voda i kamen kara. Plaše nas. Govore nam srcu. 
Mi smo ukočeni od čuda. Ledi nam se riječ od 
studeni, koja od bijesne vode duva. Onijemili 
smo i oglušili, stojimo sred svijeta zbunjeni 
s velikim začuđenim očima. 

Čađave stare pećine i stijene, koje su već 
davno gluhe od tolikih šumova, i drveće, one 
stoljetne jele i borovi, ti vječni stražari Čuda 
ovog, koji su se u službi svojoj već skamenili, 
sve to stoji plaho i puno počitanja, jer je to 
možda glas Gospoda, koji se tu javlja, a koji 
ne razumijemo. On se uvijek javi ja tako: kroz 

goruće grmove, kroz vjetar i grmljavinu, kroz 
bijele i zelene slapove, kroz razbuktale strasti 
l judske . . . 

Dok oko nas kamen i voda zbore, tamo u 
pozadini tiho i neumorno tka ona nevidljiva 
ruka dalje i tkat će još danima i noćima, d.ok 
bude ljudi i ovih brda, jer osjeća, da novim lju- 
dima treba mnogo, mnogo maglenih zavjesa, da 
iza njih oči svoje sakriju i duše svoje zaklone, 
da ih žive ne pregaze teška kolesa i divlji mo- 
tori života . . . 

KOLOVOZ 


Kad Kola Velikoga Medvjeda stanu ravno 
pred našom kućom, a Kasiopeja se nad krovom 
susjeda postolara zabode u hladno nebo sa svo- 
jih pet zvijezda pa se čini kao kostur golemoga 
kakva leptira, i kad sitna bijela očanica gusto 
prekrije livade, da čovjek ne zna, kud bi stao, 
da je ne pogazi, — onda je kolovoz. 

Kolovoz navješćuju i one daleke vatre, što 
dugo u noć sjaju na visinskim pašnjacima da- 
leko gore ispod zvijezda i kazuju nam, da to 
kosci kose one najkasnije livade, koje znače 
svršetak ljeta i da se kod vatre grij u . . . 

Kolovoz su i oni naročiti mirisi šumski, kad 
smola sazrijeva u drvetima i u svijet izlazi, kad 
gljive ispod paprati mirišu, lješnjaci pucaju, u 
rudastu se mahovinu rune crvene, zrele brusnice 
i kad posljednje ciklame, nataknuvši poput ne- 
stašne djece na glave biskupske mitre, važno 
posjedaju oko panjeva i ispod kožnata lišća ku- 
kurijeka nešto šapuću ljetu . . . 

Kolovoz javljaju i one silne paučine, koje 
se uhvatile plotova, objesile se među prečkama 
štagalj a, razaplele se poput ribarskih mreža od 
omorike do omorike i sjaju pune sunca i rose 
kao velike upaljene zvijezde, kao otajstvene 
zamke neke, u koje se love naši osjećaji. 

* 

Kolovoz je i ona punoća misli i osjećaja u 
nama, koji su za dugih ljetnih dana sazrijevali 
kao i one crne i crvene bobe plodova šumskih, 
koje sad padaju u travu i hrane gladne šumske 
ptice . . . 

Kolovoz je, što zuji u nama poput pčela i 
miriše slađe od meda, sabranoga iz zemlje i neba, 
cvijeća i trava, jutara i večeri. 

I onaj zasićeni, premoreni sjaj sunca, što 
zrelo poput granatne jabuke, prepuno sjeme- 
naka cijedi svoje sokove života, uzavrele i 
uskipjele, i to je — kolovoz. 

On znači spremanje našega ploda, našega 
žita i naših grozdova u vječne riznice i žitnice 
duša, gdje će za tmurnih zimskih dana propje- 
vati pohranjeni naši ljetni ushiti, zakipjeti 
himne grozdova i tiho se runiti klasovi naših 
želja, koji će blagoslovljeni proklijati zelenilom 
i usred zime . . . 

Ali kolovoz je i ona tuga, što procvjetava u 
gustoj hladovini u cvjetovima kasne plave gen- 
cijane, najmilijega moga brata planinskih 
šuma, koji pretposljednji u dugoj povorci ljet- 
nih cvjetova u ludoj nekoj ekstazi pjeva za- 
jedno sa mnom posljednje pjesme suncu . . . On 
je posljednji, koji stoji u šumi, kad me želje- 
znica u grad nosi, on me najdalje ispraća i 
maše mi na oproštaju plavom svojom marami- 
com dugo, dugo . . . 

Kolovoz su i one dugačke tanke sjene, koje 
sve gušće i gušće padaju na sunčanu kuću moju 
i gase plamenove njene, tjeraju šareno ljeto i 
polako zatvaraju vrata i prozore kuće moje, da 


se prve magle ne ušuljaju u nju i da rani ve- 
černji mraci ne uguše radost njenu i moju . . 

Kolovoz je u planinama veliki i teški ra- 
stanak čovjeka sa zemljom i s nebom, sa šu- 
mom i sa suncem, a i sa samim sobom . . . 

PLANINSKI DAROVI 


Bogata se vraćam iz planina i nosim sa so- 
bom blagoslov ljeta. 

Vraćam se puna šumske radosti, nasićena 
mirisima i opaljena suncem, ojačana vjetrovi- 
ma, što s visina nose svježinu i mirise snijega, 
vraćam se nasmijana i vedra, i takva silazim 
među vas. 

U rukama mi pregršti granja koje miriše 
na jelovinu, paprat i paučinu, pa rukoveti trava, 
koje opajaju, a da čovjek i ne zna čim, pa struci 
gorskoga cvijeća, koje se sakrilo u lišće, pa se 
plavi i miriše . . . 

Kosa mi je još puna mirisa šumskih i 
iglica s teških borova, koje su se sipale po njoj 
za dugih šetnja šumskih, a duša teška kao ljeto, 
puna mira i ljepote brda . . . 

Dolazim bogata i srećna, i sve ću to, što 
imam, da stresem pred vas sve, koje je dotle 
gušila žega gradska i ubijala svakodnevna ži- 
votna dosada i muka, i nevolja vam zastirala 
poglede u daljinu. Mislila sam ja na vas sred 
bogatstva ljetnoga, i muka vaša toliko mi je 
puta pokvarila mir moj. Zato hoću da vam do- 
nesem nešto, kao što se na vršku prstiju nosi iz 
crkve blagoslov misni, hoću da pod krovove 
vaše unesem ljepotu, da njom posipam puteve 


vaše, teške i neravne, kamene i strme, da i vas 
tako nešto zapadne od blagoslova ljetnog. 

Prije svega vam donosim onu širinu dale- 
kih vidika, sav mir nepreglednih livada, koje se 
utapaju jedna u drugoj i buje zelenilom, sve 
one bezbroje mirisa, što se nevidljivo cijede iz 
drveta i cvjetova, teku dolinama i preporađaju 
čovjeka, sve one jauke uznemirene crnogorice, 
u kojima je toliko melodije, sve šuštaje vode 
po vlažnim šumama, i one teške šumove slapova 
gorskih, što se puše, bijeli i zeleni, i rušeći se 
tlape nešto, što mi ne razumijemo. 

Ali najljepše, što vam nosim, to je ona 
sveta spokojnost, koja sjedi u brdima, u polji- 
ma i šumama, svuda u prirodi osim u čovjeku. 
Nju vam nosim kao svetu tajnu života, njom bih 
htjela da vas pričestim, da se cijeli preporodite, 
pa da, primivši je u se, osjetite svu ljepotu ži- 
vovanja i svu ljepotu umiranja, koju ljudi ne 
poznaju. 

Nosim ja još nešto, i to je posljednje, što 
ću da vam dam, — snagu, onu jedinstvenu 
snagu, crpenu iz brda, iz drveta, ravno iz neba i 
zemlje. Snagu, koja napinje mišice, probuđuje 
misli, razvija osjećaje i diže čovjeka u visine . . . 

Eto, to sam donijela da razdijelim među 
vas, to vam dajem od bogatstva svoga. I u tome 
času hoću da me upamtite, da me u mislima po- 
nesete, u času, kad se puna radosti šumske, na- 
smijana, suncem opaljena i sva cvijećem oki- 
ćena spuštam u nizinu i vraćam opet među vas 
bogata i srećna, noseći vam u očima i u duši 
svojoj blagoslov ljeta . . . 

